सरकार बोली- बिजनेस बंद करें चीनी नागरिक, आतंकी आपको ही निशाना बनाएंगे
Pakistani Government Warns Chinese Nationals Of Terror Attacks पाकिस्तान में बिजनेस कर रहे चीनी नागरिकों से कहा है कि वो फिलहाल, अपने कारोबार बंद कर दें। शरीफ सरकार ने कहा है कि आतंकी गुट चीनी नागरिकों को ही टारगेट कर रहे हैं और सबसे ज्यादा खतरा उन्हें ही है।
शाहबाज शरीफ सरकार ने पाकिस्तान में बिजनेस कर रहे चीनी नागरिकों से कहा है कि वो फिलहाल, अपने कारोबार बंद कर दें। शरीफ सरकार ने कहा है कि आतंकी गुट चीनी नागरिकों को ही टारगेट कर रहे हैं और सबसे ज्यादा खतरा उन्हें ही है।
पाकिस्तान में चीन के नागरिकों पर हमले नई बात नहीं है। पिछले साल ग्वादर के दासू प्रोजेक्ट पर जा रहे चीनी इंजीनियरों की एक बस पर हमला हुआ था। इसमें 10 चीनी इंजीनियर मारे गए थे। पेशावर में पिछले ही साल कई चीनी नागरिकों पर हमले हुए थे। इनमें से एक तो डॉक्टर कपल था। हमले में इस कपल के साथ ही उनके पैरेंट्स भी मारे गए थे।
चीन के नागरिक ही टारगेट पर क्यों
जापान के अखबार ‘निक्केई एशिया’ ने पाकिस्तान में मौजूद चीनी नागरिकों और उनके कारोबार पर खतरे को लेकर एक स्पेशल इन्वेस्टिगेशन की है। इसकी रिपोर्ट के मुताबिक- पाकिस्तान के तमाम आतंकी संगठन चीनी नागरिकों और उनके कारोबार या कंपनियों को ही निशाना बनाने की साजिश रच रहे हैं। इसकी वजह यह है कि बीते 5 साल में यहां उनकी ताकत और रसूख बहुत तेजी से बढ़ा है। कई जगहों पर तो वो स्थानीय लोगों से भी ज्यादा ताकतवर हैं।
आतंकी संगठनों को लगता है कि चीनी नागरिकों के वजह से उनकी कम्युनिटी या इलाकों को नुकसान हो रहा है और वो उनके कारोबार छीन रहे हैं। शुरुआती तौर पर कराची और लाहौर जैसे इलाकों में चीनी नागरिकों के कारोबार और ऑफिसों पर हमले हुए। इसके बाद उनकी कंपनियों को टारगेट किया गया।
सरकार को क्या डर
सिक्योरिटी एजेंसीज पर चीन का दबाव
चीन परेशान क्यों
बलूचिस्तान और BLA
बलूचिस्तान के नागरिक 1947-1948 से ही खुद को पाकिस्तान का हिस्सा नहीं मानते। इसके बावजूद किसी तरह वो पाकिस्तान के नक्शे पर मौजूद रहे। उन्हें दोयम दर्जे नागरिक माना जाता रहा। पंजाब, सिंध या खैबर पख्तूनख्वा की तरह उन्हें कभी अपने जायज हक भी नहीं मिले। वक्त गुजरता रहा और इसके साथ ही गुस्सा भी बढ़ता गया।
1975 में तब के प्रधानमंत्री जुल्फिकार अली भुट्टो एक रैली के लिए क्वेटा पहुंचे। यहां एक हैंड ग्रेनेड फटने से मजीद लांगो नाम के युवक की मौत हो गई। दावा किया गया कि यह भुट्टो को मारने आया था। वास्तव में BLA की नींव यहीं से पड़ी। मजीद के छोटे भाई का नाम भी मजीद ही था। वो 2011 में पाकिस्तानी फौज के हाथों मारा गया। इसके बाद BLA का एक अलग दस्ता तैयार हुआ और इसका नाम मजीद ब्रिगेड पड़ा।